Okaze de la centjariĝo de la Komunista Partio de Ĉinio (KPĈ), El Popola Ĉinio (EPĈ) intervjuis iujn el la gvidantoj de la komunistaj kaj laboristaj partioj de Eŭropo. Ĉi-foje ni havas ŝancon virtuale renkontiĝi kun Nina Kosta, alia grava reprezentantino de la eŭropa komunisma movado, por kapti ŝiajn opiniojn pri nia aktualeco.
#000000
Nina Kosta estas sendependa akademia prelegantino pri arto kaj kulturo kaj krome laboras kiel instruistino de klasika baleto. Post doktoriĝo pri dancpedagogio, ŝi instruis por pluraj post-bakalaŭraj kursoj en britaj akademioj kaj ŝia nuna esplorintereso estas socialisma realismo kaj sovetia baleto. Ŝi estas vicprezidantino, kune kun Joti Brar, kaj asistantino pri la internaciaj aferoj de la Komunista Partio de Britio – Marksista-Leninista (CPGB-ML).
#000001
Nina Kosta parolas dum la kongreso de la brita komunista partio en Londono en oktobro 2021
#000002
EPĈ: La 1-an de julio 2021 la Komunista Partio de Ĉinio okazigis ceremonion por celebri sian 100-jaran jubileon, laŭ vi, kiuj estas ĝiaj plej rimarkindaj atingoj? Se per unu vorto vi devus resumi vian impreson pri Ĉinio, kio estus tiu vorto kaj kial?
#000003
Nina Kosta: La fondinto de nia partio, elstara marksisma-leninisma pensulo Harpal Brar, donis mirindan skizon de la atingoj de Ĉinio, kiam li salutis la centjariĝon de la Komunista Partio de Ĉinio.
#000004
Alivorte, Ĉinio estis postiĝinta loko. Oni antaŭsupozis, ke Ĉinio bezonis almenaŭ cent jarojn por fariĝi aŭtonoma lando. Tamen, sub la gvidado de la Komunista Partio de Ĉinio, ĉinoj finfine venkis ĉi tiujn antaŭsupozojn. KPĈ konservis sendependecon de Ĉinio, konstruis fortan landon kaj donis decan kaj civilizitan vivon por ĉiuj ĉinoj. Ĝiaj atingoj oni povas resumi tiele:
#000006
Ĝi ĉesigis imperiisman regadon kaj ĉiujn malvirtojn ligitajn kun tia regado. Du jarojn post liberiĝo, drogodependo estis eliminita per kombinaĵo de punoj, amnestioj kaj tutlandaj eduk-programoj kaj kampanjoj. Prostituado, hazard-ludo kaj alkoholismo estis tute forigitaj. Homoj vivis en sekureco. La vivdaŭro preskaŭ duobliĝis. Tio ĉi estis la bazo de la prospero, kiun ni vidas hodiaŭ en Ĉinio.
#000007
Ĝi komencis la procezon de ekonomia disvolvo per planita industriigo kaj kolektivigo. Evoluante tre rapide, Ĉinio pruvis la superecon de la socialisma produktada sistemo. La Ĉina Popola Respubliko nun estas tutmonde la dua plej granda ekonomio kaj gvidas en multaj sektoroj.
#000010
Ĉinio multege progresis en la kampoj de arto, edukado kaj scienco, nuklea teknologio kaj artefaritaj satelitoj. Dum la gvidado de la prezidanto Mao Zedong, plenkreskula analfabeteco falis de 80% al 23%. Ĉinio plibonigis la vivon de virinoj, realigante egalecon en edukado inter viroj kaj virinoj. Rimarkindaj atingoj estis plenumitaj pri sano, precipe en la kampo de la preventa medicino kaj de la popola mobilizado por solvi sanitarajn problemojn.
#000011
Ĉinio donis subtenon al la liberigaj movadoj en pluraj partoj de la mondo, ofertante alternativon al la Okcidenta superregado. Ĉinio montris solidarecon kaj kunlaboron dum la pandemio kaj ofertas gvidan ekzemplon pri kompetenta planado, kio antaŭmetas homajn vivojn al profito; ĝi estas lumo por tia socio, kian ni volas konstrui ankaŭ en Britio.
#000013
Laŭ nia opinio, Ĉinio ŝuldas siajn ĉefajn sukcesojn al la gvidado de la Komunista Partio de Ĉinio kaj ĝiaj marksismaj-leninismaj fundamentoj. Se mi devus uzi unu vorton por resumi mian impreson pri Ĉinio, tiu vorto estus "inspira".
#000014
Ni salutas Ĉinion pro tio, kaj ni respektas ĝin. La partio servas la homojn. Ĉinio prosperas kaj ĝiaj homoj havas feliĉajn vivojn. Tio ĉi estas la plej granda atingo de la partio kaj ĝi estis farita kun kaj por la homoj. Ni scias, ke ĉinoj neniam estas memkontentaj, sed senĉese antaŭeniras, por ke plimulte estu plenumita kaj konservita.
#000017
En la Komunista Partio de Britio – Marksista-Leninista, ni kredas, ke la kolosaj atingoj de KPĈ pri ekstermado de malriĉeco devenas de la meritoj de la produktiveco de la laboro bazita sur la ekonomio planita de la politika centro. Oni ne povas dubi pri tio, ke Ĉinio donis la plej grandan kontribuon al la redukto de malriĉeco tutmonde, kaj ni atribuas ĉi tiun redukton ne nur al la post-reforma periodo, sed precipe al la marksismaj principoj de socialisma planado kaj ĝia heredo. La sukcesoj de Ĉinio pruvas tion, kion diris Engels: se produktado kaj distribuado efektiviĝas laŭplane, la homaro spertas "antaŭeniĝon, kiu metos ĉion antaŭan en la ombron" (Dialektiko de Naturo). Jen kio metis Ĉinion sur la vojon kondukanta al progreso.
#000018
EPĈ: Britio estas grava kunlabor-partnero de Ĉinio. Marte brita ĉefministro Boris Johnson diris, ke li volas fortigi kunlaborojn kun Ĉinio. Laŭ vi, kiel la du landoj fortigos tian kunlaboron? En kiuj kampoj?
#000021
Nina Kosta: Ni esperas, ke la brita pragmatismo venkos kaj kondukos la registaron al sendependa juĝo. Por la du landoj kune labori en reciproka fido povas esti utila estonteco, kaj precipe por Britio estus bone sekvi la ekzemplon de Ĉinio, kiu donas pacon kaj prosperon al siaj homoj, tenante ilin for de militoj kaj konfliktoj. Ni pensas, ke la estonteco komprenigos nin, ke Britio bezonas bonajn kaj solidajn rilatojn kun la novigaj ekonomioj de Azio.
#000028
Ni jam vidas belajn momentojn de kultura kunlaboro, kiel ĉinaj junuloj en WeChat subtenantaj Anglion en la eŭropa futbala turniro, kaj mi persone vidis kiel en Britio la juna generacio pli kaj pli bonvenigas ĉinajn varojn kaj kulturajn eksportaĵojn en la vivon kaj kutimojn.
#000029
Kiel prelegantino en brita akademio, mi ankaŭ spertis la masivan pliiĝon en esplorad-kunlaboro kun ĉinaj esploristoj kaj graveco de la ĉinaj studentoj por la britaj universitatoj. Ĉinio iĝas superpotenco pri edukado kaj la fluo de studentoj inter la du landoj povas doni grandajn kulturajn rekompencojn. Kunlaboro kaj esplor-interŝanĝoj en nanoteknologioj kaj biokemio donos novajn kaj ekonomie utilajn produktojn kaj servojn, kiuj estos tre malfacile rezigni kaze de konflikto. Pli kaj pli multaj junuloj lernas la ĉinan lingvon por aliri tiujn novigajn sektorojn. Oni ĝenerale scias, ke Ĉinio estas la ununura plej granda provizanto de eksterlandaj gestudentoj al Britio. Britio ne povas permesi al si perdi la grandegan enspezon, kiu devenas de la ĉinaj gestudentoj.
#000030
Sed kiel Lord Palmerston deklaris antaŭ 200 jaroj, imperiismo havas neniujn konstantajn amikojn, nur konstantajn interesojn. Se la popolo de Britio sukcesos rezisti al la militismo kaj al la amaskomunikiloj demonigantaj Ĉinion, tiam ni povos daŭre konstrui sur kunlaboro kaj reciprokaj profitoj. Sed se la instigo kontraŭ Ĉinio iĝos konkreta, ni certas, ke Ĉinio ne iĝos viktimo kaj tute kapablos prizorgi sin mem.
#000031
Ĉiuj progresemuloj devas montri sian solidarecon al Ĉinio, ĉar ĝi klare ne estas la agresanto. La devo de la partioj en la avangardo de la laborista klaso en Okcidento estas rezisti al ĉi tiu kadukiĝinta malvarm-milita retoriko kaj miopa vido de kapitalismo, subteni pacon kontraŭ imperiisma agreso kaj defendi la evoluon de Ĉinio, alikaze poste ni mem pagos la prezon.
#000032
Nina Kosta, kune kun iuj el la kamaradoj de la Komunista Partio en Italio, memorigas en Londono la Batalon de Cable Strato - kontraŭfaŝisma agado, okazinta la 4-an de oktobro 1936.
#000033
Nina Kosta: La estonteco de Ĉinio estas por neniu alia antaŭvidi krom la popolo de Ĉinio, kiu konstruas nuntempe sian propran estontecon kaj sur tre fortaj fundamentoj de la pasinteco. Sed kiel nia vicprezidantino Joti Brar argumentis en la lasta evento aranĝita de KPĈ en la ĉina ambasadorejo en Londono: Ĉinio havas grandegan signifon ne nur por la ĉina popolo, sed ankaŭ por laboristoj kaj subpremataj homoj ĉie en la mondo.
#000035
Ni ankaŭ volas, ke homoj en Britio vidu estontecon por si mem kaj ke, tion farante, ili agnosku tion, kion la ĉinaj komunistoj faris, kion ni ankaŭ bezonos malkovri: manieron por meti la potencan ilon de marksismo en la manojn de la homamasoj, por ekkonstrui estontecon sen imperiismaj koloniistoj, malriĉeco, malegaleco, senlaboreco kaj mizero.
#000036
Ĉinio estas la estonteco ĉar, laŭ la vortoj de nia vicprezidantino Joti Brar: "Socialismo estas nia komuna estonteco."
#000038